Suchý dráždivý kašeľ v noci
Dobry den
Mam suchy drazdivy kasel v noci
Poradte co mam pouzit.
Dakujem
Dobrý deň.
Ďakujeme za Vašu otázku.
Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ). Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Pozitívne skúsenosti máme s liečbou sirupom
Tussical
, ktorého dávkovanie je pre dospelých 15 ml sirupu 4x denne.
Možnosťou je aj užívanie pastiliek s obsahom
islandského lišajníka
, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. Takisto, odporúčam piť veľa tekutín, vhodný je napríklad čaj na
dýchacie cesty
.
Ak sa Vám príznaky do 5 dní nezlepšia, alebo sa pridružia iné ťažkosti, odporúčam podstúpiť lekárske vyšetrenie.
Prajem pekný zvyšok dňa.
S pozdravom
Mgr. Barbora Bičanovská